Ο **Κώστας Αντετοκούνμπο** (πλήρες όνομα: *Κωνσταντίνος Εντουμπουίσι Αντετοκούνμπο*, Σεπόλια, 20 Νοεμβρίου 1997) είναι Έλληνας διεθνής καλαθοσφαιριστής, ο οποίος αγωνίζεται ως πάουερ φόργουρντ/σέντερ για τον Παναθηναϊκό. 

Επιλέχθηκε στην 60η θέση του NBA Ντραφτ 2018 από τους Φιλαδέλφεια 76ερς και στη συνέχεια τα δικαιώματά του ανταλλάχθηκαν στους Ντάλας Μάβερικς. Παρακολούθησε και έπαιξε κολεγιακή καλαθοσφαίριση στις Ηνωμένες Πολιτείες για τους Ντέιτον Φλάιερς. Δύο από τους μεγαλύτερους αδελφούς του, ο Γιάννης και ο Θανάσης, αγωνίζονται στο NBA.

Πρώτα χρόνια
------------

Γεννήθηκε στην Αθήνα και μεγάλωσε στα Σεπόλια. Ως νεαρός, άρχισε την ασχολία του με την καλαθοσφαίριση στις ακαδημίες του Φιλαθλητικού Ζωγράφου.

Σταδιοδρομία στο λύκειο
-----------------------

Αφού ο μεγαλύτερος αδελφός του Γιάννης, επιλέχθηκε από τους Μιλγουόκι Μπακς, στο NBA Ντραφτ 2013, ο Κώστας, μαζί με τους γονείς του και τον μικρότερο αδελφό του, Αλέξη, μετακόμισε στο Μιλγουόκι. Παρακολούθησε το λύκειο Ντομίνικαν, στο Γουάιτφις Μπέι του Ουισκόνσιν, όπου έπαιξε καλαθοσφαίριση λυκείου, κατά τη διάρκεια της πρωτοετούς και δευτεροετούς χρονιάς του. Ως δευτεροετής, οδήγησε την ομάδα του στην κατάκτηση του πολιτειακού πρωταθλήματος.

Σταδιοδρομία στο κολέγιο
------------------------

Μετά το λύκειο προχώρησε για να παίξει κολεγιακή καλαθοσφαίριση στο Πανεπιστήμιο του Ντέιτον. Τη σεζόν 2016-17, την πρώτη του με τους Φλάιερς, έμεινε red-shirted, αφού θεωρήθηκε ως «μερικώς προκριθέντας», λόγω του ότι είχε περάσει τα πρώτα δύο χρόνια του λυκείου στην Ελλάδα. Έκανε το ντεμπούτο του τη σεζόν 2017-18, έχοντας κατά μέσο όρο 5.2 πόντους, 2.9 ριμπάουντ, 0.4 ασίστ, 0.2 κλεψίματα και 1.1 τάπα ανά αγώνα, σε 15,1 λεπτά ανά αγώνα.

Επαγγελματική σταδιοδρομία
--------------------------

### Ντάλας Μάβερικς

#### Τέξας Λέτζεντς

Στις 22 Μαρτίου 2018 δηλώθηκε για το NBA Ντραφτ 2018. Αργότερα θα δήλωνε, ότι σκόπευε να προχωρήσει ως επαγγελματίας στο ντραφτ εκείνο το έτος. Στις 4 Μαΐου 2018, ήταν ένας από τους 69 παίκτες, αριθμός ρεκόρ, που θα μπήκαν στο NBA Draft Combine. Σχεδιάστηκε να είναι επιλογή του δεύτερου γύρου, παρόμοια με τον μεγαλύτερο αδελφό του Θανάση, λόγω της έλλειψης αξιοσημείωτης προόδου στην πρωτοετή κολεγιακή σεζόν. Τελικώς, θα ήταν η τελευταία επιλογή του ντραφτ 2018, αφού επιλέχθηκε από τους Φιλαδέλφεια 76ερς, μόνο για να ανταλλαχθεί αμέσως στους Ντάλας Μάβερικς. Στις 13 Ιουλίου, υπέγραψε συμβόλαιο two-way. Σε όλη τη διάρκεια του συμβολαίου, θα μοίραζε το χρόνο παιχνιδιού του, μεταξύ των Μάβερικς και της θυγατρικής της στην NBA G League, τους Τέξας Λέτζεντς. Έκανε το ντεμπούτο του στο NBA στις 20 Μαρτίου 2019, στην ήττα με 118-126 από τους Πόρτλαντ Τρέιλ Μπλέιζερς. Στις 19 Ιουλίου 2019, ο Αντετοκούνμπο αποδεσμεύτηκε από τους Μάβερικς.

### Λος Άντζελες Λέικερς

#### Σάουθ Μπέϊ Λέϊκερς

Στις 22 Ιουλίου 2019, υπέγραψε με τους Λος Άντζελες Λέικερς. Κατά τη διάρκεια της χρονιάς αγωνίστηκε περισσότερο την αναπτυξιακή λίγκα (G-League) και την θυγατρική ομάδα του οργανισμού, Σάουθ Μπέϊ Λέϊκερς, στην οποία έπαιξε συνολικά σε 38 αγώνες και ήταν 5ος σκόρερ (μ.ο. 14.1 πόντους, με 62,3% εντός πεδιάς), τρίτος ριμπάουντερ (μ.ο. 7,8 ριμπάουντ) και πρώτος μπλοκέρ (μ.ο. 1,3) της ομάδας. 

Στις 11 Οκτωβρίου 2020, κατέκτησε το πρώτο πρωτάθλημα της καριέρας του, αφού οι Λέικερς νίκησαν τους Μαϊάμι Χιτ με 4-2 στη σειρά των τελικών. Ο ίδιος δεν αγωνίστηκε στη διάρκεια των πλέι οφ, ωστόσο έγινε ο πρώτος παίκτης που γεννήθηκε στην Ελλάδα και πήρε το πρωτάθλημα του ΝΒΑ.

### Βιλερμπάν

Στις 16 Ιουλίου 2021, ανακοινώθηκε η συμφωνία του με την γαλλική ομάδα για τα επόμενα δύο χρόνια (μέχρι το 2023). Στην Ευρωλίγκα στην πρώτη του χρονιά στην διοργάνωση μέτρησε σε 26 αγώνες, 5.6 πόντους, 2.7 ριμπάουντ και 0.7 μπλοκ. Στις 25 Ιουνίου 2022, κατέκτησε το Πρωτάθλημα Γαλλίας, αφού η Βιλερμπάν κέρδισε στους τελικούς τη Μονακό με 3-2 στη σειρά των τελικών.

### Σικάγο Μπουλς

Στις 14 Οκτωβρίου 2022, ανακοινώθηκε από τους Σικάγο Μπουλς, υπογράφοντας two-way συμβόλαιο. Αγωνίστηκε με την θυγατρική ομάδα των Μπουλς μετρώντας 11.7 πόντους, 6.3 ριμπάουντ και 1.3 μπλοκ στην G-League, σε 12 συμμετοχές.

### Φενέρμπαχτσε

Στις 19 Δεκεμβρίου 2022, επέστρεψε στην Ευρωλίγκα για λογαριασμό της Φενέρμπαχτσε. Στην Ευρωλίγκα είχε 14 συμμετοχές με 6:37′, μετρώντας 2.7 πόντους (14/17 δίποντα, 10/17 βολές). Στο πρωτάθλημα Τουρκίας, είχε τρεις συμμετοχές με 7.7 πόντους και 5 ριμπάουντ κατά μέσο όρο. Στις 20 Ιουνίου 2023, αποχώρησε από την Φενέρμπαχτσε.

### Παναθηναϊκός

Στις 22 Ιουνίου 2023, ανακοινώθηκε και επίσημα από τον Παναθηναϊκό, για δύο χρόνια.

Εθνική ομάδα
------------

Αγωνίστηκε με την Εθνική Νέων. Έπαιξε στη Β κατηγορία του Ευρωπαϊκού Πρωταθλήματος κάτω των 20 του 2016, όπου κέρδισε το χάλκινο μετάλλιο. Κατά τη διάρκεια της διοργάνωσης, είχε κατά μέσο όρο 1.3 πόντους, 1.8 ριμπάουντ και 0,3 ασίστ ανά παιχνίδι.

Επιλέχθηκε στην προεπιλογή της Εθνικής Ελλάδας για το Παγκόσμιο Κύπελλο του 2019. Ήταν παρών στο Προολυμπιακό τουρνουά του Καναδά, στο οποίο η Εθνική έχασε την πρόκριση στους Ολυμπιακούς Αγώνες του Τόκιο, αφού ηττήθηκε στον τελικό από την Τσεχία με 97-72. Αγωνίστηκε επίσης στο Ευρωμπάσκετ 2022, στο οποίο η Εθνική έφτασε μέχρι τα προημιτελικά, όπου ηττήθηκε από τη Γερμανία με 107-96.

Με το εθνόσημο στους άνδρες μετράει 18 αγώνες με 107 πόντους (μ.ο: 5.94).

Προσωπική ζωή
-------------

Γεννήθηκε στην Αθήνα από Νιγηριανούς γονείς. Έγινε επισήμως Έλληνας πολίτης το 2016. Επιπλέον, μαζί με τον μικρότερο αδερφό του, Αλέξη, έχει διαβατήριο της Νιγηρίας, το οποίο του παραχωρήθηκε τον Ιούνιο του 2013, ώστε να αποκτήσει βίζα και να του επιτραπεί να εισέλθει νομίμως στις Ηνωμένες Πολιτείες.

Ο πατέρας του, ο Τσαρλς, ήταν πρώην ποδοσφαιριστής στη Νιγηρία, ενώ η μητέρα του, η Βερόνικα, ήταν αθλήτρια του άλματος εις ύψος. Ο Τσαρλς πέθανε το Σεπτέμβριο του 2017, σε ηλικία 54 ετών. Ο μεγαλύτερος αδελφός του, Φράνσις, είναι επίσης επαγγελματίας ποδοσφαιριστής. Είναι νεότερος αδερφός του παίκτη του ΝΒΑ, Γιάννη και του επίσης παίκτη του ΝΒΑ, Θανάση. Είναι επίσης ο μεγαλύτερος αδελφός του Αλέξη. Ως νεαρός, ο Κώστας αναπτύχθηκε στις ακαδημίες του Φιλαθλητικού, στην ίδια ομάδα όπου αναπτύχθηκαν οι μεγαλύτεροι του αδερφοί, Γιάννης και Θανάσης.

Τίτλοι
------

### Συλλογικοί

**Λος Άντζελες Λέικερς**

* Πρωτάθλημα ΝΒΑ: (2020)

#### Βιλερμπάν

* Πρωτάθλημα Γαλλίας: (2022)

### Ατομικοί

* Ελληνικό All-Star Game: (2023)

Παραπομπές
----------

1. ↑  Ndubuisi Antetokounmpo DOB: 20 Νοε. 1997 Τόπος γέννησης: Αθήνα (GRE).
2. ↑  «Kostas Antetokounmpo». RealGM. Ανακτήθηκε στις Μαρτίου 22, 2018.
3. ↑  «Κώστας Αντετοκούνμπο: Έγραψε ιστορία και πανηγύρισε αγκαλιά με την ελληνική σημαία (videos)». *Eurohoops*. 12 Οκτωβρίου 2020. Ανακτήθηκε στις 12 Οκτωβρίου 2020.
4. ↑  Stewart, Mark (Φεβρουαρίου 15, 2016). «Kostas Antetokounmpo making a name for himself at Dominican». *Milwaukee Journal Sentinel*. Ανακτήθηκε στις Μαρτίου 22, 2018.
5. ↑  «Kostas Antetokounmpo – 2016–17» (στα Αγγλικά). Ανακτήθηκε στις Μαΐου 31, 2018.
6. ↑  «Dayton’s Kostas Antetokounmpo ruled ineligible for 2016–17». *Mid-Major Madness*.. Ανακτήθηκε στις Μαΐου 31, 2018.
7. ↑  «Kostas Antetokounmpo ruled ineligible for Dayton» (στα αγγλικά). *CollegeBasketballTalk*. October 3, 2016.. Ανακτήθηκε στις Μαΐου 31, 2018.
8. ↑  Ο Κώστας Αντεκουντούμπο μπορεί να χρειαστεί να καθίσει στην εποχή 2016-17 έξω.[*νεκρός σύνδεσμος*]
9. ↑  «Kostas Antetokounmpo College Stats | College Basketball at Sports-Reference.com». *College Basketball at Sports-Reference.com* (στα Αγγλικά). Ανακτήθηκε στις Μαΐου 31, 2018.
10. ↑  «Κώστας Αντετοκούνμπο». *ESPN.com*. Ανακτήθηκε στις 31 Μαΐου 2018.
11. ↑  Givony, Jonathan (Μαρτίου 22, 2018). «Kostas Antetokounmpo to test NBA draft waters». ESPN. Ανακτήθηκε στις Μαρτίου 22, 2018.
12. ↑  «Some of college basketball's biggest names highlight NBA draft combine list» (στα αγγλικά).. Ανακτήθηκε στις Μαΐου 31, 2018.
13. ↑  Jablonski, David (Ιουνίου 21, 2018). «Dayton draft drought ends as Antetokounmpo chosen with last pick». *Dayton Daily News*. Ανακτήθηκε στις Ιουνίου 22, 2018.
14. ↑  «Mavericks acquire draft rights to Ray Spalding and Kostas Antetokounmpo». mavs.com. Ιουνίου 21, 2018. Ανακτήθηκε στις Ιουνίου 21, 2018.
15. ↑  «Mavericks sign Kostas Antetokounmpo to two-way contract; waive Jalen Jones». *NBA.com*. Ιουλίου 13, 2018. Ανακτήθηκε στις Ιουλίου 13, 2018.
16. ↑  «Lillard scores 33 points, Blazers beat Mavericks 126-118». *www.espn.com*. 21 Μαρτίου 2019.
17. ↑  «Mavericks waive Kostas Antetokounmpo». *mavsmoneyball.com*. 19 Ιουλίου 2019. Ανακτήθηκε στις 19 Ιουλίου 2019.
18. ↑  «Report: Lakers claim Kostas Antetokounmpo off free agency waivers». *NBA*. Ανακτήθηκε στις 22 Ιουλίου 2019.
19. ↑  «Lakers Awarded Kostas Antetokounmpo on Waiver Claim». *Λος Άντζελες Λέικερς*. Ανακτήθηκε στις 22 Ιουλίου 2019.
20. ↑  «Χιτ – Λέικερς 93-106: Ο "βασιλιάς" ΛεΜπρόν έφερε πίσω το πρωτάθλημα στο Λ.Α.! (videos)». *Eurohoops*. 12 Οκτωβρίου 2020. Ανακτήθηκε στις 12 Οκτωβρίου 2020.
21. ↑  «Αντετοκούνμπο: Με ελληνική σημαία στην απονομή ο Κώστας (vid)». *www.gazzetta.gr*. Ανακτήθηκε στις 12 Οκτωβρίου 2020.
22. ↑  «Κώστας Αντετοκούνμπο: Στη Βιλερμπάν για τα επόμενα δύο χρόνια! (photo)». *Eurohoops*. 16 Ιουλίου 2021. Ανακτήθηκε στις 16 Ιουλίου 2021.
23. ↑  «Βιλερμπάν: ΒΑΣΙΛΙΣΣΑ στη Γαλλία μετά από απίθανο τελικό με τη Μονακό». *Eurohoops*. 25 Ιουνίου 2022. Ανακτήθηκε στις 30 Ιουνίου 2022.
24. ↑  «Μπουλς: Ο Κώστας Αντετοκούνμπο πήρε two way συμβόλαιο | Gazzetta». *www.gazzetta.gr*. Ανακτήθηκε στις 14 Οκτωβρίου 2022.
25. ↑  «Ο Κώστας Αντετοκούνμπο επίσημα στη Φενέρ! (pic)». *Eurohoops*. 19 Δεκεμβρίου 2022. Ανακτήθηκε στις 19 Δεκεμβρίου 2022.
26. ↑  «Κώστας Αντετοκούνμπο: Ελεύθερος από την Φενέρ (photo)». *Eurohoops*. 20 Ιουνίου 2023. Ανακτήθηκε στις 20 Ιουνίου 2023.
27. ↑  «Ο Κώστας Αντετοκούνμπο στον Παναθηναϊκό για δύο χρόνια». *www.sport24.gr*. Ανακτήθηκε στις 22 Ιουνίου 2023.
28. ↑  «archive.fiba.com: Players». *archive.fiba.com*. Ανακτήθηκε στις Μαΐου 31, 2018.
29. ↑  «Ndubuisi Antetokounmpo profile, FIBA U20 European Championship 2016 | FIBA.COM». *FIBA.COM*.. Ανακτήθηκε στις Μαΐου 31, 2018.
30. ↑  «Με… τρεις Αντετοκούνμπο η Εθνική ομάδα εν όψει Κίνας!». *www.firstnews.gr*. 2 Ιουλίου 2019. [*νεκρός σύνδεσμος*]
31. ↑  «Τσεχία - Ελλάδα 97-72: Όνειρο ήταν και πάει, κατέρρευσε η Εθνική στον τελικό της Βικτόρια». *www.sport24.gr*. Ανακτήθηκε στις 5 Ιουλίου 2021.
32. ↑  «EuroBasket 2022, Γερμανία - Ελλάδα: Έβαλε τα κλάματα ο Κώστας Αντετοκούνμπο, τον αγκάλιασε ο Θανάσης (vid) | Gazzetta». *www.gazzetta.gr*. Ανακτήθηκε στις 13 Σεπτεμβρίου 2022.
33. ↑  matrix24.gr Βγάζει ελληνικό διαβατήριο ο Κώστας Αντετοκούνμπο (Ελληνικά).
34. ↑  gazzetta.gr Η χαλασμένη καφετιέρα (Ελληνικά).
35. ↑  «NBA Rookie Wants To Bring Hope To Greece, And To Milwaukee» (στα αγγλικά). *NPR.org*.. Ανακτήθηκε στις Μαΐου 31, 2018.
36. ↑  «Πέθανε ο πατέρας των Αντετοκούνμπο». *www.news247.gr*. 30 Σεπτεμβρίου 2017. Ανακτήθηκε στις 22 Ιουνίου 2023.
37. ↑  Archdeacon, Tom (Σεπτεμβρίου 23, 2017). «Flyers' Kostas Antetokounmpo tries to live up to his name». *Dayton Daily News*. Αρχειοθετήθηκε από το πρωτότυπο στις 21 Ιουνίου 2018. Ανακτήθηκε στις Μαρτίου 22, 2018.

Εξωτερικοί σύνδεσμοι
--------------------

* Προφίλ στο NBA.com
* Βιογραφικό στους Ντέιτον Φλάιερς
* Προφίλ στο fiba.basketball

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Παναθηναϊκού ~ Basket League ~ Περίοδος 2023-2024 |
| --- |
|  |
| 0 | 
* 0 Π. Καλαϊτζάκης
* 2 Βιλντόζα
* 3 Γκάι
* 6 Μωραΐτης
* 8 Μπαλτσερόφσκι
* 10 Σλούκας **(C)**
* 17 Αβδάλας
* 20 Σαμοντούροβ
* 21 Παπαπέτρου **(C)**
* 22 Γκραντ
* 25 Ναν
* 26 Λεσόρ
* 33 Χουγκάζ
* 37 Αντετοκούνμπο
* 40 Γκριγκόνις
* 41 Ερνανγκόμεθ
* 44 Μήτογλου
* 72 Μαντζούκας

Προπονητής: Αταμάν - Βοηθοί: Σερέλης, Γιλντιρίμ, Καμπερίδης - Τεχνικός διευθυντής: Μπετσίροβιτς |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2022 - 5η θέση |
| --- |
|  |
| 000 | 
* 2 Ντόρσεϊ
* 4 Λούντζης
* 5 Λαρεντζάκης
* 7 Αγραβάνης
* 8 Καλάθης
* 10 Σλούκας
* 14 Παπαγιάννης
* 16 Παπανικολάου (αρχ.)
* 19 Παπαπέτρου
* 34 Αντετοκούνμπο Γ.
* 37 Αντετοκούνμπο Κ.
* 43 Αντετοκούνμπο Θ.
* Προπ: Ιτούδης
 |  |

 |